આ વાતથી કોઈ ઇનકાર કરી શકે નહીં કે સમાજ પોતાની જરૂરિયાત મુજબ સ્ત્રીઓને ઘડતો, બદલતો અને દબાવતો રહ્યો છે.

જેવી રીતે આપણે વાર્તાઓ સાંભળીએ છીએ કે સત્યવાનનું મોત થયું અને સાવિત્રી યમરાજ સામે લડીને તેમને પરત લઈ આવી. પરંતુ તમે કોઈ દિવસ એવી કહાણી નહીં સાભળી હોય એક પત્નીનું મૃત્યુ થયું અને પતિ તેને પરત લઈ આવ્યો.  

કોઈ પુરુષમાં સાવિત્રીના ગુણો કેમ નથી હોતા?

દેશમાં હજારો વર્ષોથી સ્ત્રીઓ પુરુષો પર 'બરબાદ' થતી આવી છે. કોઈ પુરુષ કોઈ સ્ત્રી માટે સતિ થયો હોય તેવું ક્યારેય સાંભળ્યું જ નથી.

કારણ કે તમામ નિયમો, તમામ વ્યવસ્થાઓ, તમામ અનુશાસન પુરુષોએ પેદા કર્યા છે અને તેને  સ્ત્રીઓ પર થોપી  દેવામાં આવ્યા છે.

તમામ કહાણીઓ પુરુષોએ ઘડી છે. તે કહાણીઓ ઘડે છે, જેમાં સ્ત્રી પુરુષને બચાવીને આવે છે પરંતુ એવી કહાણી ક્યારેય નહીં ઘડે જેમાં પુરુષ સ્ત્રીને બચાવી આવે.

મહિલાઓ માટે ઘડાયેલી 'કાવત્રાઓ'થી ભરપુર આ દુનિયામાં મહિલાઓ પોતાની ઇચ્છા અનુસાર જીવન જીવવાની હિમ્મત દેખાડી રહી છે જેની જલક બીબીસી #HerChoice માં વાંચી શકો છો.

જ્યારે અમે #HerChoice માં મહિલાઓની કહાણીઓ તમારી સામે મૂકી તો વાંચકો અને ઓફિસમાં અમારા પુરુષ સહયો... બીજા 4000 અક્ષરો માટે લેખ ચાલુ રાખો:
ગીઓએ કહ્યું કે ફક્ત મહિલાઓની વાત જ શા માટે? શું #HisChoice ન હોવી જોઈએ?

શું અમારી કોઈ ઈચ્છાઓ જ નથી હોતી? શું અમને પણ એક હાંસિયામાં મૂકીને જોવામાં નથી આવતા?

તમે આ વાંચ્યું કે નહીં?

સવાલ ગંભીર હતો. સર્વાનુમતે એડિટોરિયલ મીટિંગમાં એવો નિર્ણય થયો કે બીબીસીની ટીમ તમારા માટે એવા પુરુષોની કહાણીઓ લઈ આવશે કે જેમણે હાસિયામાં ધકેલાઈ જવાની પરવાહ કર્યા વગર પોતાની ઇચ્છાઓ #HisChoice સમક્ષ મૂકી અને પોતાના કંડારેલા માર્ગે ચાલવાનું નક્કી કર્યુ.

અમે આ નિર્ણયને પરિવર્તનની એક પાતળી ભેદ રેખા કહી શકીએ છીએ પરંતુ આ સાચું છે કે ખોટુ એ નક્કી કરવાનું કામ તમારું. 

 #HisChoice ની કહાણીઓ દ્વારા અમારો પ્રયાસ પુરુષોના દિલ-દિમાગ અને સમાજના પેટાળમાં ડોકીયું કરવાનો છે. 

 #HisChoiceનીઓ કહાણી તમને ચોંકાવશે પણ અને વિચારવા માટે મજબુર કરશે.

બીબીસીની ખાસ સીરીઝ #HisChoiceમાં આગામી દરેક શનિવાર- રવિવારે તમે આ કહાણીઓને વાંચી શકશો.

કદાચ આ કહાણીઓ તમને વિચારવા માટે મજબૂર કરે અને બીજાને જોવાના દૃષ્ટિકોણમાં બદલાવ લાવવામાં મદદ કરે.

તમે અમને ફેસબુક, ઇન્સ્ટાગ્રામ, યુટ્યૂબ અને ટ્વિટર પર ફોલો કરી શકો છો